ก้าวข้ามความเจ็บปวดในช่วงแรก เข้มแข็งไว้ เอาชนะการถูกปฏิเสธ
ความเจ็บปวดที่เกิดขึ้นเมื่อถูกปฏิเสธนั้น เป็นเรื่องธรรมดาของการเป็นมนุษย์ ทั้งด้วยสาเหตุทางอารมณ์และทางกายภาพ ผลการศึกษาพบว่า การถูกปฏิเสธแบบไม่ทันตั้งตัวก่อให้เกิดผลกระทบทางกาย: ความเจ็บปวดทางอารมณ์จะไปกระตุ้นนิวรอน (Neuron) ในสมองของคุณได้ดุจเดียวกับความเจ็บปวดทางร่างกาย ที่จริงแล้ว การถูกปฏิเสธสามารถทำให้คุณรู้สึกเหมือน “อกหัก” ได้จริงๆ เนื่องจากมันไปกระตุ้นระบบประสาทพาราซิมพาเธติก ซึ่งทำหน้าที่เกี่ยวกับอัตราการเต้นของหัวใจ  การถูกปฏิเสธในความรักความสัมพันธ์ เช่น การเลิกรากันแบบเลวร้าย สามารถกระตุ้นให้เกิดปฏิกิริยาในสมอง ดุจเดียวกับคนที่ต้องเลิกยาเสพติดแบบหักดิบ  ผลการศึกษาพบว่า คนที่มีอาการซึมเศร้าอยู่แล้ว อาจจะมีอาการหนักกว่าคนทั่วไปเมื่อถูกปฏิเสธ เนื่องจากผู้ที่อยู่ในภาวะซึมเศร้า ร่างกายจะไม่หลั่งสารโอปิออยด์ (Opioid) ออกมา อันเป็นสารที่ช่วยบรรเทาความเจ็บปวด นั่นทำให้พวกเขารู้สึกเจ็บปวดมากกว่า และยาวนานกว่าผู้ที่ไม่ได้เป็นโรคซึมเศร้า การถูกปฏิเสธทำให้เราเจ็บปวดได้จริงๆ ทั้งทางอารมณ์และร่างกาย ดังนั้น การพยายามบ่ายเบี่ยงหรือลดทอนความเจ็บปวดด้วยหลอกตัวเองว่า “ไม่ใช่เรื่องใหญ่” เช่น เวลาที่คุณสอบเข้ามหาวิทยาลัยไม่ได้ ก็ยิ่งทำให้สภาพจิตใจคุณแย่ลงในระยะยาว คุณจำเป็นต้องยอมรับว่าความเจ็บปวดเป็นเรื่องปกติ และก้าวเดินต่อไป มันเป็นเรื่องธรรมดาในสังคมไปเสียแล้ว กับการที่พร่ำบอกให้เรา “เข้มแข็งไว้” หรือ “เชิดหน้าเข้าไว้” ดั่งกับว่าการยอมรับและแสดงออกซึ่งความเจ็บปวด จะเป็นการทำให้คุณต่ำต้อยกว่าคนอื่น ซึ่งไม่เป็นความจริงเลย ทั้งนี้ คนที่กดข่มอารมณ์ตัวเองเอาไว้แทนที่จะซึมซับมันเข้าไป มักแก้ปัญหาได้ไม่ดี และมักจะดึงดูดสถานการณ์แบบเดิมๆ ที่ทำให้พวกเขาเจ็บปวดเข้ามาในชีวิตซ้ำอีก การแสดงอารมณ์ความรู้สึกออกมาจะช่วยให้คุณยอมรับว่า ตนเองกำลังก้าวผ่านความเจ็บปวด  การถูกปฏิเสธสามารถก่อให้เกิดความผิดหวังอย่างรุนแรง รวมถึงรู้สึกสูญเสียหรือถูกทอดทิ้งด้วย อีกทั้งคุณยังต้องรับมือกับความเศร้าเสียใจ ในการที่สูญเสียสิ่งที่ตนเองคาดหวังไว้อย่างน่าเสียดาย ดังนั้น อย่ามองข้ามหรือกดข่มความรู้สึกตัวเองไว้  ร้องไห้ออกมาเลยถ้าคุณกำลังอยากทำ เพราะมันจะช่วยบรรเทาความกลุ้มใจ ความกังวล และความหงุดหงิดลงได้ แถมยังลดระดับความเครียดของร่างกายลงด้วย ดังนั้น เอาเลย ผู้ชาย (และผู้หญิง) อกสามศอก ก็ร้องไห้ได้ทั้งนั้นแหละ  พยายามอย่ากรีดร้อง โวยวาย หรือทำลายข้าวของ ผลการศึกษาพบว่า การระบายออกด้วยการใช้ความรุนแรงต่อสิ่งของต่างๆ เช่น การชกหมอน จะยิ่งทำให้ความโกรธของคุณเพิ่มขึ้น มันจะเป็นการดีกว่าหากคุณเขียนระบายอารมณ์ออกมา ด้วยการขุดสาเหตุที่ทำให้คุณรู้สึกโกรธจริงๆ ออกมา  การระบายความรู้สึกด้วยวิธีที่สร้างสรรค์ ผ่านงานศิลปะ ดนตรี หรือบทกวีบทกลอน ก็ช่วยได้มากทีเดียว อย่างไรก็ดี พยายามอย่ายุ่งเกี่ยวกับงานที่กระตุ้นอารมณ์เศร้าหรือโกรธแบบสุดโต่ง เพราะมันจะยิ่งทำให้คุณรู้สึกแย่กว่าเดิม มันจะช่วยได้มาก หากคุณทบทวนหาสาเหตุว่า “ทำไม” คุณถึงรู้สึกแย่เวลาที่ถูกปฏิเสธ คุณผิดหวังที่คนอื่นได้รับเลือกเข้าทีมกีฬาแทนคุณใช่ไหม? คุณเจ็บปวดเพราะว่าคนที่คุณแอบชอบ ไม่ได้ชอบคุณตอบหรือเปล่า? คุณรู้สึกไร้ค่าใช่ไหม เวลาที่คุณไม่ถูกเรียกสัมภาษณ์งาน? การใคร่ครวญหาสาเหตุ จะช่วยให้คุณหาทางรับมือการถูกปฏิเสธได้ตรงจุด ใช้โอกาสนี้ในการค้นหาสาเหตุที่ซ่อนอยู่ แต่ขอให้รู้ว่า นี่ไม่ใช่การซ้ำเติมตัวเอง มันเป็นแค่การวิเคราะห์อย่างละเอียดถึงทางเลือกในการตอบสนองครั้งต่อๆ ไป เช่น คุณอาจสามารถหลีกเลี่ยงพวกคนที่หลงตัวเอง ไม่ให้มาสร้างความเสียใจให้คุณได้อีก หรือคุณอาจพยายามฝึกฝนและพัฒนาตนเองให้มากขึ้น ซึ่งจะช่วยให้คุณสามารถป้องกันเหตุการณ์เดิม ไม่ให้เกิดขึ้นซ้ำอีก แทนที่จะมัวหมกมุ่นอยู่กับการถูกปฏิเสธ มันง่ายที่คุณจะรู้สึกอยากดิ่งเหวลงไปในอารมณ์อันดำมืด หลังจากถูกปฏิเสธมา โดยเฉพาะในเรื่องความรักความสัมพันธ์ส่วนตัว อย่างไรก็ตาม พยายามอยู่กับความจริงให้มากที่สุด ในขณะที่กำลังทบทวนความคิดและความรู้สึกตัวเอง   ตัวอย่างเช่น แทนที่จะบอกตัวเองว่า “ผู้หญิงที่ฉันจีบ ปฏิเสธฉันเพราะฉันอ้วนและหน้าตาอุบาทว์” พยายามจำกัดอยู่เฉพาะข้อเท็จจริงหรือสิ่งที่คุณรู้ นั่นคือ “ผู้หญิงที่ฉันจีบ ปฏิเสธฉัน” แค่นั้นพอ คุณก็ยังถูกปฏิเสธและกำลังเจ็บปวดอยู่เหมือนเดิม เพียงแต่วิธีคิดแบบหลัง มันเป็นการป้องกันไม่ให้คุณตำหนิหรือทำให้ตัวเองละอายใจ ซึ่งเป็นพฤติกรรมที่ไม่ดี การถูกปฏิเสธสามารถทำให้ไอคิวคุณต่ำลงชั่วขณะ ดังนั้นหากคุณรู้สึกว่าคิดทบทวนความรู้สึกไม่ค่อยได้ ก็อย่าเสียใจไป คุณกำลังอยู่ในภาวะจำเป็น การถูกปฏิเสธมันเจ็บปวดเสียจนหลายๆ คนต้องระบายออกหรือโมโหใส่คนอื่น ซึ่งปฏิกิริยาเช่นนี้ มักเกิดขึ้นเพื่อต้องการทำให้ตัวเองฮึกเหิม และทำให้คนอื่นหันมาสนใจความเจ็บปวดของตน แต่ยิ่งคุณมีพฤติกรรมดังกล่าว ผู้คนก็จะยิ่งปฏิเสธและโดดเดี่ยวคุณมากขึ้นไปอีก ดังนั้น แม้ว่าคุณจะรู้สึกอยากทำพฤติกรรมเช่นนั้น ก็พยายามยับยั้งใจไว้ เชื่อหรือไม่ว่า ผลการศึกษาพบว่า ความเจ็บปวดทางอารมณ์มักเกิดขึ้นควบคู่กับอาการเจ็บปวดทางกายด้วย ด้วยเหตุนี้ การทานยาแก้ปวดที่ขายตามร้านยาทั่วไปอย่างเช่น ไทลินอล (Tylenol) และแอดวิล (Advil) ในปริมาณที่เหมาะสมเป็นเวลาติดต่อกันสามสัปดาห์ ก็สามารถช่วยให้อาการควันหลง จากความเจ็บปวดเมื่อถูกปฏิเสธ จางหายไปได้เร็วขึ้นในระดับหนึ่ง ทานเฉพาะยาที่ขายตามร้านยาอย่างถูกต้องเท่านั้น และอย่าทานมากกว่าปริมาณที่กำหนดในแต่ละวัน คุณกำลังบรรเทาความเจ็บปวด ไม่ได้หาเรื่องติดยา ทานอาหารที่มีประโยชน์และออกกำลังกายสม่ำเสมอ อย่าพยายามบรรเทาความเจ็บปวดด้วยเครื่องดื่มแอลกอฮอล์หรือสารเสพติดใดๆ การออกกำลังต่างหาก ที่จะช่วยให้ร่างกายหลั่งสารโอปิออยด์ ซึ่งช่วยบรรเทาความเจ็บปวด ดังนั้น เมื่อใดที่คุณรู้สึกว่าถูกความเจ็บปวดรุมเร้าจนแทบจะระเบิดออกมา ก็หาเวลาออกไปเดิน ปั่นจักรยาน ว่ายน้ำ หรือออกกำลังกายในรูปแบบใดก็ได้ที่คุณชอบ หากคุณรู้สึกโกรธเมื่อถูกปฏิเสธมา พยายามหาช่องทางระบายออกด้วยกิจกรรมทางกายภาพ ที่ช่วยให้คุณได้ปลดปล่อยพลังงานมากๆ เช่น วิ่ง มวยไทย เทควันโด หรือคาราเต้ ความรู้สึกถูกตัดหางปล่อยวัด เป็นผลข้างเคียงหลักๆ ของการถูกปฏิเสธ ดังนั้น พยายามเข้าหาคนที่รักและให้กำลังใจคุณ ผลการวิจัยพบว่า การมีปฏิสัมพันธ์ที่ดีและสนุกสนาน ท่ามกลางคนที่คุณอยู่ด้วยแล้วมีความสุข สามารถช่วยให้ระบบฟื้นตัวของร่างกายคุณ ทำงานได้ดีขึ้น ประสบการณ์ได้รับการยอมรับจากเพื่อนฝูงและครอบครัวของคุณ จะช่วยให้คุณเอาชนะความเจ็บปวดได้ พาตัวเองออกมาจากวังวนความคิดอันเจ็บปวด และพยายามขลุกอยู่กับกิจกรรมที่ช่วยให้คุณรู้สึกดี เช่น ดูรายการทีวีขำๆ คลิปวีดิโอล้อเลียนฮาๆ หรือไปดูหนังตลกสักเรื่องที่โรงหนังก็ได้ ถึงแม้ว่าการหาความสุขหรือสนุกสนานใส่ตัวเช่นนี้ จะไม่ได้ช่วยเยียวยาจิตใจคุณในบัดดล แต่มันก็ช่วยเพิ่มอารมณ์บวกให้กับคุณได้ การหัวเราะเป็นยาชั้นดีเมื่อคุณถูกปฏิเสธมา เพราะมันจะช่วยให้ร่างกายหลั่งสารเอ็นดอร์ฟีน ซึ่งทำให้คุณรู้สึกดีและมีความสุขกายสบายใจ แถมยังช่วยเพิ่มความอดทนต่อความเจ็บปวดทางกายได้ด้วย! อาจจะเป็นเพื่อนสนิทของคุณ ญาติพี่น้อง พ่อแม่ หรือแม้แต่นักบำบัดสักคน เล่าให้พวกเขาฟังเกี่ยวกับเรื่องที่เกิดขึ้น และบอกไปว่าคุณรู้สึกอย่างไร พวกเขาอาจจะแบ่งปันประสบการณ์การถูกปฏิเสธของตัวเองบ้าง แถมยังอาจมีวิธีรับมือส่วนตัวมาแนะนำคุณด้วย ซึ่งคุณสามารถเรียนรู้และนำมาปรับใช้ได้ หากคุณถูกปฏิเสธจากความสัมพันธ์ที่ค่อนข้างเป็นส่วนตัว เช่น ถูกบอกเลิกหรือถูกปฏิเสธการสมัครเข้าร่วมทีมกีฬา คุณอาจจะมองเหตุการณ์ดังกล่าวเป็นเหมือนเครื่องยืนยันว่า คุณเป็นคนที่ต่ำต้อย อย่างไรก็ตาม การรู้จักผ่อนคลายและตระหนักว่า ในโลกนี้ย่อมมีคนที่ไม่เหมาะสมกับคุณอยู่ด้วย จะช่วยให้คุณสามารถยอมรับและก้าวต่อไปได้ง่ายขึ้น จำไว้ว่า ยิ่งคุณรักตัวเองมากเท่าไร ก็ยิ่งไม่จำเป็นต้องขึ้นกับใครหน้าไหนทั้งนั้น คุณอาจพาตัวเองเข้าไปในสถานการณ์ที่อาจถูกปฏิเสธได้ ขอเพียงอย่าให้ผลกระทบที่อาจเกิดขึ้นมันรุนแรงนัก วิธีการนี้จะช่วยให้คุณได้ตระหนักว่า การถูกปฏิเสธมักไม่ได้เกี่ยวอะไรเป็นการส่วนตัวกับคุณเลย  ตัวอย่างเช่น ลองไปร้องขออะไรบางอย่างที่คุณรู้ว่ามีโอกาสถูกปฏิเสธค่อนข้างมาก (แต่ไม่ใช่เรื่องสำคัญอะไรสำหรับคุณ) ก็จะช่วยให้คุณฝึกรับมือการถูกปฏิเสธได้ดีขึ้น คนที่ถูกปฏิเสธมา อาจจะหวาดผวาและไม่กล้าเสี่ยงในเรื่องนั้นๆ หรือมีความสัมพันธ์กับใครอีก เพราะพวกเขาปล่อยให้ความกลัว มาบดบังความคิดของตัวเอง มันเป็นเรื่องสำคัญมากที่จะพยายามคิดบวกและมีความหวัง หลังจากเพิ่งถูกปฏิเสธมา  ตัวอย่างเช่น หากคุณกำลังพูดคุยกับเพื่อน และถูกปฏิเสธเรื่องบางอย่าง คุณอาจ “ปลีกตัว” ออกจากการสนทนานั้น เพื่อป้องกันความเจ็บปวดที่อาจเกิดขึ้นอีก ซึ่งแม้ว่าจะช่วยทำให้คุณรู้สึกโล่งอกในช่วงแรก แต่มันจะทำให้คุณแปลกแยกจากผู้อื่นและยิ่งทำให้ความรู้สึกถูกปฏิเสธแย่ลงกว่าเดิม  จำไว้ว่า: การไม่เสี่ยงอะไรเลย ก็เท่ากับถูกปฏิเสธเต็มร้อยเปอร์เซ็นต์แล้วล่ะ การมีทัศนคติเช่นนี้ไม่ใช่เรื่องง่าย แต่มันเป็นปัจจัยสำคัญในการรักษาสุขภาพจิตให้ดีอยู่เสมอ แม้กระทั่งหลังจากที่คุณเพิ่งถูกปฏิเสธมา ผลการวิจัยพบว่า ไม่ว่าคุณจะเชื่อว่าตนเองจะสำเร็จหรือล้มเหลว มันก็ย่อมส่งผลต่อความทุ่มเทในการทำสิ่งนั้นให้ลุล่วง ซึ่งก็จะกระทบต่อประสิทธิภาพของคุณไปโดยปริยาย การเชื่อว่าคุณจะทำสำเร็จ จะช่วยให้คุณทุ่มเทพยายามมากขึ้น  อย่างไรก็ตาม มันสำคัญมากที่จะตระหนักว่า การเชื่อมั่นว่าคุณจะทำสำเร็จ ไม่ได้มีส่วนกำหนดความสำเร็จดังกล่าว มันแค่มีผลต่อความทุ่มเทของคุณว่า จะมากหรือน้อยเท่านั้น มันยังคงเป็นไปได้ (ในบางครั้ง เป็นไปได้มากเสียด้วย) ที่คุณจะล้มเหลว ทั้งๆ ที่คุณเชื่อมั่นและพยายามลงมือทำอย่างเต็มที่แล้วก็ตาม การตระหนักว่า คุณทำได้แค่ควบคุมการกระทำของตัวเอง ไม่ใช่ผลลัพธ์ จะช่วยป้องกันไม่ให้คุณมองการถูกปฏิเสธ เป็นเรื่องส่วนตัว เข้าใจเสียว่า การถูกปฏิเสธเป็นเรื่องที่เกิดขึ้นได้เสมอ แต่คุณก็จะยังพยายามเต็มที่โดยไม่คำนึงถึงผลลัพธ์ เวลาที่คุณรู้สึกเจ็บปวดและผิดหวังจากการถูกปฏิเสธ สิ่งสุดท้ายที่อาจอยากจะทำ คือ การให้อภัยคนที่ทำร้ายคุณ อย่างไรก็ดี การพยายามเข้าใจคนๆ นั้น อาจจะช่วยให้คุณรู้สึกดีขึ้นได้ ลองพยายามคิดว่าทำไมเขาหรือเธอถึงปฏิเสธคุณ ซึ่งส่วนใหญ่แล้ว คุณจะพบว่าไม่ได้มีสาเหตุมาจากคุณเลย การถูกปฏิเสธสามารถทำลายความนับถือตัวเองของคุณได้ ส่งผลให้คุณตำหนิตัวเองในความผิดพลาดนั้น และทำให้คุณเชื่อว่าตนเองไม่มีทางประสบความสำเร็จหรือมีความสุขได้ การฝึกความกรุณาต่อตนเอง จะช่วยให้คุณยอมรับความผิดพลาดและล้มเหลวของตนเองว่า เป็นเรื่องปกติธรรมดาของชีวิต แทนที่จะมัวหมกมุ่นกับมัน ซึ่งการเมตตาต่อตนเองนั้น มี 3 องค์ประกอบหลักๆ ด้วยกัน:  เมตตาตัวเอง การเมตตาตัวเอง หมายถึง การมอบความอ่อนโยนและความเข้าใจให้แก่ตนเอง เหมือนดั่งเวลาที่คุณกำลังปลอบใจคนที่คุณรัก ไม่ได้หมายถึงการหาข้อแก้ตัวหรือเมินเฉยต่อปัญหาและความผิดพลาดที่เกิดขึ้น เพียงแค่ยอมรับว่าตัวคุณเองไม่ได้สมบูรณ์แบบ ซึ่งสุดท้ายแล้ว มันยังช่วยให้คุณเกิดความรักและเมตตาต่อผู้อื่นด้วย มนุษย์ปุถุชน การยอมรับในความเป็นปุถุชนของตัวเอง จะช่วยให้คุณตระหนักในข้อเท็จจริงที่ว่า ประสบการณ์ในทางลบ รวมถึงการถูกปฏิเสธนั้น เป็นเรื่องธรรมดาของชีวิต และอาจไม่ได้เกิดจากตัวคุณเองฝ่ายเดียว ความเข้าใจในจุดนี้จะช่วยให้คุณก้าวผ่านการถูกปฏิเสธได้ด้วยดี เพราะตอนนี้คุณรู้แล้วว่า ใครๆ ก็ย่อมเคยถูกปฏิเสธเหมือนกัน การมีสติ หรือการฝึกเจริญสตินั้น คือการฝึกยอมรับและรับรู้ประสบการณ์ใดๆ อย่างที่มันเป็น โดยไม่ตัดสินมัน การเจริญสติด้วยการทำสมาธิและวิปัสสนา จะช่วยให้คุณจัดการกับอารมณ์ในทางลบได้โดยไม่จมปลักอยู่กับมันมากนัก การถูกปฏิเสธมักทำให้เราสรุปเอาเองอย่างเลวร้ายที่สุด ถึงประเด็นที่เรากลัวว่าจะเกิดขึ้นกับตัวเอง นั่นก็คือ ประเด็นที่ว่าเราเป็นคนอ่อนหัด ไม่มีอะไรดี รวมถึงไม่มีใครรักและไม่มีทางประสบความสำเร็จได้ การฝึกมองไม่ให้เป็นเรื่องส่วนตัวนั้น จะช่วยให้คุณรู้จักเรียนรู้จากประสบการณ์ดังกล่าวในแง่บวก และยังช่วยให้เจ็บปวดทางอารมณ์น้อยลงด้วย อย่า “ตีโพยตีพาย” การตีโพยตีพาย หมายถึงการเสียใจหรือแสดงปฏิกิริยาเกินเหตุ เมื่อคุณทำอะไรพลาดหรือล้มเหลว ในขณะที่ลืมมองหาด้านบวกของตัวเองไปเสีย เช่น หากคุณถูกปฏิเสธเมื่อสมัครงาน มันไม่ได้หมายความว่าคุณจะตกงานตลอดไป หรือต้องไปนอนใต้สะพานลอยที่ไหนสักแห่ง หากผลงานใดๆ ของคุณถูกวิจารณ์ในทางลบ มันไม่ได้หมายความว่าคุณจะทำให้ดีขึ้นไม่ได้ในครั้งถัดไป การตีโพยตีพายจะสกัดกั้นความเป็นไปได้ที่คุณจะเรียนรู้และเติบโตจากประสบการณ์เชิงลบ โดยเฉพาะจากการถูกปฏิเสธ การถูกปฏิเสธมักเล่นงานคุณจนสะบักสะบอมและทำให้คุณพร่ำตำหนิตัวเองไม่หยุดหย่อน หากคุณไม่ควบคุมมัน การที่จะเอาชนะแนวโน้มในการมองแต่ข้อเสียของตนเอง คุณจำเป็นต้องลิสต์รายการคุณสมบัติด้านบวกของตัวเองออกมาดู ผลการศึกษาพบว่า เมื่อคุณตั้งใจย้ำเตือนตนเองว่าคุณมีค่าและน่ารักเพียงใด คุณไม่เพียงจะเอาชนะการถูกปฏิเสธได้เท่านั้น แต่ยังจะเพิ่มคุ้มกันให้ตัวเองหากถูกปฏิเสธครั้งต่อไปด้วย มันเป็นเพียงการผิดความคาดหวัง ซึ่งมักเกิดขึ้นอย่างกะทันหันและไม่สบอารมณ์นัก แต่มันก็เป็นโอกาสในการปรับแก้แนวทางบางอย่าง เพื่อให้เกิดประสิทธิผลและความเป็นไปได้มากขึ้น แน่นอนว่า มันทำให้คุณเจ็บปวด แต่การถูกปฏิเสธก็ยังทำให้คุณเข้มแข็ง และรู้จักทุ่มเทอย่างตรงจุดมากขึ้นในอนาคต  ตัวอย่างเช่น หากคุณกำลังประสบภาวะถูกบอกเลิก คนที่บอกเลิกคุณคงเล็งเห็นแล้วว่า ในอนาคตคุณทั้งคู่คงไปกันไม่รอดแน่ ดังนั้น แม้ว่าการถูกบอกเลิกจะเจ็บปวดเพียงใด แต่มันก็ยังดีกว่าฝืนใจคบกันไป และมัวไปทุ่มเทให้ความสัมพันธ์ที่ไม่ลงตัว และไม่แน่ว่าจะไปกันรอดได้หรือไม่ในอนาคต คำพูดดังกล่าวมีมานมนาน เพราะมันเป็นสัจธรรม เวลาจะช่วยเยียวยาจิตใจของคุณได้ เพราะมันจะช่วยให้คุณดึงตัวเองออกมาจากสถานการณ์ และมีโอกาสในพัฒนาตนเอง ซึ่งส่งผลให้คุณเห็นประสบการณ์ดังกล่าวในมุมมองใหม่ แน่นอนว่า ระหว่างที่แผลยังสดอยู่นั้น คุณย่อมเจ็บปวด แต่เมื่อเวลาผ่านไป คุณจะเข้าใจเองว่า สิ่งที่เสียไปแล้วย่อมควรปล่อยให้มันเป็นไปเช่นนั้น การเรียนรู้บางสิ่งที่คุณปรารถนาจะทำมาตลอด จะช่วยให้คุณกลับมารู้สึกถึงความสำเร็จของตัวเองได้อีกครั้ง ซึ่งจะช่วยเรียกความมั่นใจในตัวเองของคุณคืนมาด้วย การไปเรียนดนตรี ทำกับข้าว หรือเรียนภาษาใหม่ๆ จะช่วยให้คุณรู้สึกดีขึ้น  คุณอาจลองไปเข้าคอร์สฝึกยืนกรานตัวเอง บางครั้งการถูกปฏิเสธ อาจมีสาเหตุมาจากการที่คุณไม่แสดงจุดยืนในแง่ของความต้องการ และความปรารถนาของตนเองให้ชัดเจน ซึ่งคุณจะได้พบว่า การฝึกยืนกรานในความต้องการของตนเอง จะช่วยลดโอกาสที่คุณจะถูกปฏิเสธลงได้  จะมีบางเวลาที่คุณรู้สึกสงสัยในตัวเองว่าจะทำสิ่งใหม่ๆ ได้ทำสำเร็จหรือไม่ คุณควรทำอย่างค่อยเป็นค่อยไป เพื่อไม่ให้หนักหนาเกินไป หากคุณคิดจะยกเครื่องชีวิตตัวเองใหม่ในหลายๆ ด้าน ก็ย่อมที่จะรู้สึกเหมือนเด็กเพิ่งหัดเดินบ้าง และอาจจะรู้สึกว่าตัวเองบกพร่องในบางเรื่องด้วย ดังนั้น พยายามกัดฟันสู้ต่อไป และตระหนักไว้ว่า “ความใฝ่รู้” เป็นคุณลักษณะด้านบวกที่น่าชมเชย เพราะมันแสดงให้เห็นว่าคุณพร้อมจะเรียนรู้และมองโลกด้วยทัศนคติแบบใหม่ “การซื้อของเพื่อบำบัดจิตใจ” สามารถส่งผลในทางบวกได้จริงๆ ผลการวิจัยพบว่า เมื่อคุณไปช้อปปิ้ง คุณมักจะมีภาพในใจวาดไว้ว่า คุณจะนำสินค้าอะไรมาเป็นส่วนหนึ่งในชีวิตใหม่ของคุณ การซื้อเสื้อผ้าชุดใหม่ หรือตัดผมทรงใหม่ จะช่วยให้คุณมั่นใจมากขึ้น   ระวังอย่าใช้การจับจ่าย เป็นเครื่องมือในการบรรเทาความเจ็บปวด มันทำได้แค่เบี่ยงเบนความสนใจชั่วคราวเท่านั้น พยายามอย่าใช้จ่ายเกินตัว ไม่งั้นจะยิ่งเครียดมากกว่าเดิม อย่างไรก็ดี การให้รางวัลตัวเองสักอย่างสองอย่างนั้น เป็นเรื่องที่ยอมรับได้ และจะช่วยให้คุณรู้สึกดี มีกำลังใจในการเริ่มต้นชีวิตใหม่
ตระหนักว่าความเจ็บปวดนั้นเป็นเรื่องปกติ. ปล่อยให้ตัวเองรู้สึกหัวเสียบ้าง. แสดงความรู้สึก. ทบทวนความรู้สึกตัวเอง. ยึดมั่นในความจริง. หลีกเลี่ยงการระบายใส่คนอื่น. ทานยาที่มีสารไอบูโพรเฟน หรือ อะซีทามิโนเฟน. รักษาสุขภาพ. สังสรรค์กับเพื่อนฝูง. หาความสุขใส่ตัว. แชร์ความรู้สึกให้คนที่คุณวางใจได้รับฟัง. จำไว้ว่า คนอื่นไมได้เหมาะสมกับคุณไปเสียหมด. ฝึกรับมือกับการถูกปฏิเสธแบบเบาะๆ. ทดลองเสี่ยงไปเรื่อยๆ. คาดหมายความสำเร็จ (แต่หากไม่สำเร็จ ก็ไม่เป็นไร). ฝึกการให้อภัย. ฝึกความกรุณาต่อตนเอง. อย่าเห็นเป็นเรื่องส่วนตัว. ลิสต์คุณลักษณะด้านบวกของตัวเองออกมา. มองการถูกปฏิเสธในแบบที่มันเป็น. ให้เวลาเป็นเครื่องเยียวยา. เรียนรู้สิ่งใหม่ๆ. ให้รางวัลตัวเอง.
https://www.wikihow.com/Get-Over-Rejection https://www.wikihow.com/Get-Over-Rejection https://www.wikihow.com/Get-Over-Rejection
Getting Past the Initial Hurt Staying Strong Overcoming the Rejection